શનિવારે મધરાતે પોણા ત્રણેક વાગ્યાના સુમારે કાટવાડ ગામની સીમમાં આવેલી સિધ્ધાર્થ પબ્લિક સ્કુલમાં સાતથી આઠ શખ્સોની લાકડીઓ, ધોકા અને જીવલેણ હથિયારો સાથે ધાડપાડુ ગેંગ ત્રાટકી હતી. જે ગેંગે સિધ્ધાર્થ પબ્લિક સ્કુલમાં કામગીરી સંભાળતા ગીરીશભાઇ પશાભાઇ વણકરને ડરાવી ધમકાવી થાપાના ભાગે ધોકા મારી ઇજાઓ પહોંચાડી હતી અને તેમના ખિસ્સામાંથી રૂા.૫૦૦ની મત્તાનો મોબાઇલ તેમજ પેન્ટના ખિસ્સામાંથી રૂા.૧૦૬૦ની રોકડ રકમ સાથે રૂા.૧૫૬૦ની મત્તાની લૂંટ ચલાવી હતી. લૂંટ કર્યા બાદ લૂંટારૂ ગેંગના સાગરિતોએ શાળાના કાર્યાલય તેમજ સ્ટાફ રૂમના તાળા તોડી અંદર પ્રવેશી ચોરી કરવાની કોશિષ કરી હતી.